大六壬神课歌诀
十干寄宫歌诀： 
甲课在寅乙课辰，丙戊课巳不须论，丁己课未庚申上，辛戌壬亥是其真， 
癸课原来丑宫坐，分明不用四正神。 
　甲寄寅宫，乙寄辰宫，丙寄巳宫，丁寄未宫，戊寄巳宫，己寄未宫，庚寄申宫，辛寄戌宫，壬寄亥宫，癸寄丑宫。子午卯酉为四正神，无寄宫。 

四课三传： 
１．贼克课歌诀： 
取课先从下贼呼，如无下贼上克初，初传之上中传取，中上加临末上居。 

２．比用歌诀： 
克贼不止一课侵，知一之法须先明，择与日干比用者，阳日用阳阴用阴。 
若遇俱比俱不比，立法别有涉害陈。 

３．涉害歌诀： 
涉害行来本家止，路逢多克初传取，孟为见机仲察微，复等戊干日上宜。 

４．遥克歌诀： 
四课无克取寻遥，日与神兮递互招，先取遥神克其日，如无方取日来遥， 
复有两神来克日，或有日去克两神，当择日干比者用，阳日用阳阴用阴。 　　

５．昴星歌诀： 
无遥无克觅昴星，阳仰阴俯酉中神，中末二传须记取，日上神与辰上神， 
刚日先辰而后日，柔日先干而后辰。 

６．别责歌诀： 
四课不全三课备，无遥无克别责视，刚日干合上头神，柔日支前三合取， 
中末皆归日上神，刚柔二日初无异。 

７．八专歌诀： 
两课无克号八专，阳日日阳顺行三，阴日辰阴逆三位，中末总归日上眠。 　　 

８．返吟歌诀： 
返吟有克亦为用，无克别有井栏名，丑日用亥未用巳，辰中日末识原因。 

９．伏吟歌诀： 
伏吟有克还为用，无克刚干柔取辰，初传所刑为中传，中传所刑末传居。 
